راجل عاطل كان نفسه جداً يشتغل "ساعي مكتب" في Microsoft. مدير الموارد البشرية عمل معاه مقابلة وبعدين راقبه وهو بينضف الأرض كاختبار. قاله "انت نجحت في الاختبار. ادينى عنوان الإيميل بتاعك وهبعتلك الاستمارة تملاها وميعاد بداية الشغل." الراجل رد عليه "بس انا معنديش كمبيوتر ولا إيميل." مدير الموارد البشرية قاله "آسف، لو معندكش إيميل يبقى انت مش عايش. واللي مش عايش مينفعش يشتغل عندنا."

الراجل مشي وهو فاقد الأمل خالص. مكنش عارف يعمل ايه و معاه 10 دولار بس في جيبه. فكر وفكر. وبعدين راح السوبر ماركت واشترى 10 كيلو طماطم. باع الطماطم من باب لباب. في أقل من ساعتين، بقى معاه 20 دولار. كرر العملية دي 3 مرات، وبدأ يخرج بدري كل يوم، ويرجع متأخر. بعد فترة قصيرة، اشترى عربية، وبعدين شاحنة، وبعدين بقى عنده أسطول عربيات توصيل. بعد خمس سنين، الراجل بقى من أكبر تجار المواد الغذائية في أمريكا.

يوم من الأيام، واحد صاحبه سأله عن الإيميل بتاعه. قاله "معنديش إيميل." صاحبه مصدقش ودنه. "تخيل كنت هتبقى ايه لو كان عندك إيميل؟" الراجل فكر شوية ورد "آه، كنت هبقى ساعي مكتب في Microsoft!"
,.
الراجل مخدش الشغل عشان _.
مكنش بيحب الشغلانة دي مجحش في الاختبار مكنش عنده إيميل مكنش فاهم حاجة في الكمبيوتر